google/wiki40b huggingface dataset:
Moonrise Kingdom

Handling

Satt til året 1965. Den upopulære speidergutten Sam (Jared Gilman) og ensomme Suzy (Kara Hayward) er to venneløse tolv år gamle barn som møtes på sommerleir og som umiddelbart finner tonen. De to blir forelsket i hverandre og bestemmer seg for å rømme sammen og bo i skogen den påfølgende sommeren. Imidlertid blir de etterhvert funnet av letemannskapet, ledet av politimester Sharp (Bruce Willis) og speidermester Ward (Edward Norton), som begge egentlig har dyp sympati for barna. Foreldrene til Suzy (spilt av Bill Murray og Frances McDormand) forbyr henne å treffe Sam igjen, mens Sams fosterforeldre sier fra seg foreldreansvaret til ham og overlater ham til sosiale tjenester. Men Sam og Suzy har ikke gitt opp å se hverandre igjen. Og når de hører at Sam står i fare for elektrosjokkbehandling på en barneinstitusjon, tar hele speidertroppen sats for å hjelpe Sam og Suzy å leve lykkelig resten av deres dager.
Native American Church

Native American Church er en synkretistisk religiøs bevegelse som ble offisielt stiftet i Oklahoma i USA i 1918. Den første høyeste leder var comanchen Quanah Parker. Kirken favner ca 25.0000 medlemmer (2006).
Den er kjent for sin bruk av peyotl, en hallucinogen suvstans. Dens bruk er kjent ulovlig av Comprehensive Drug Abuse Prevention and Control Act i 1970. Men en derogasjon gir medlemmene av Native American Church lov til å benytte den for dens sakramener. Seremoniene finner sted i tipier.
Fiolett vårfly

Utseende

Et middelsstort (vingespenn 32 – 38 mm), kraftig, grålig nattfly, vingene ofte med rødfiolett skjær. Forvingen har omtrent fem svarte flekker langs framkanten. Nyre- og ringmerkene er svartkantede, ringmerket ganske lite. Bølgelinjen langs vingens ytterkant er brun. Bakvingen er lyst gråbrun.

Levevis

Arten lever i skog og på fuktige heier. Larvene lever på ulike trær, busker og urter, blant andre svineblom og maurer. De voksne sommerfuglene flyr alt i april – mai.

Utbredelse

Den er utbredt i hele Palearktis bortsett fra Nord-Afrika. I Norge er den vanlig nord til det sørlige Nordland.
Berts bekjennelser

Handling

Bert går i klasse 8A. Emilia slår opp med Bert 1. mars, og han føler han seg skamfull og verdiløs. Bert konfirmerer seg også senere. Mot slutten forelsker han seg i Gabriella i 6. klasse.
Peixoto-demningen

Peixoto-demningen, også kjent som Mascarenhas de Moraes, er en demning med vannkraftstasjon i elva Rio Grande i Brasil.
Anlegget har turbiner med installert produksjonskapasitet (ytelse) på 478 MW. Det ble ferdigstilt i 1974, etter atten års bygging.
Goulburn (elv i Victoria)

Etymologi

Elven er oppkalt etter krigs- og koloniminister Henry Goulburn

Rørledning

Det har blitt bygget en rørledning fra Goulburn til Melbourne for å avlede vann til millionbyen i tørkeperioder. Denne rørledningen ble planlagt og bygget i løpet av tørkeperioden på slutten av 2000-årene og har sammenfalt med modernisering og rasjonalisering av vanningsanleggene langs Goulburn. Per 2011 er rørledningen ikke operativ på grunn av forbedring av vanntilførselen til Melbourne.
Pseudepigrafi

En pseudepigrafi er en tekst som utgir seg for å være forfattet av en navngitt historisk person, vanligvis for å påberope seg autoritet. Begrepet brukes vanligvis om eldre, religiøse tekster.
Det er ikke avklart hvor mange slike tekster som finnes, men blant de gammeltestamentlige pseudepigrafer finnes blant annet Enoks bok, to andre «Enoks bøker», og flere tekster som tilskrives Esra. Både i Det nye testamente og blant apokryfene finnes det tekster hvor det påberopte forfatterskapet er omstridt eller avvist.
Matthäus Zell

Matthäus Zell (også Matthias Zell) (født 25. september 1477 i Kayserberg i Det tysk-romerske rike , død 9. januar 1548 i Strasbourg) var en teolog og reformator fra Elsass (nåværende Alsace i Frankrike). Han er mest kjent for sitt arbeid med reformasjonen av kirken i Strasbourg. 
Zell var tilnyttet Albert-Ludwigs-Universität i Freiburg im Breisgau fra 1505. Han fikk en utdannelse innen «De frie kunster» (omtrent humaniora), og studerte særlig Aristoteles. Imidlertid ble han stadig mer opptatt av teologi, og skaffet seg senere en utdannelse i dette. 
Zell tok over presteembetet i Strasbourg, et ettertraktet embete, i 1518, da han var 41 år gammel. Han lot seg raskt inspirere av Martin Luthers lære om reform av kirken. I 1521 var Zell selv protestantisk. Zell ble selv svært populær blant menigheten i Strasbourg. Zell spilte en viktig rolle i å inspirere Martin Bucer.
Zell fikk naturlig store problemer med den katolske kirken, og i 1524 ble han ekskommunisert etter at han giftet seg med Katharina Schütz. Han og kona jobbet tett sammen med å spre den nye teologien. Inkludert i denne nye læren var liturgi på tysk og prekener om dagligdagse ting heller enn om mer metafysiske eller universelle temaer. Zell ble beskyttet både av byens mektige og av menigheten, og selv om han ble kastet ut av kirken, fikk han fortsette som prest. I sennere tid har Bucer og Wolfgang Capito blitt mer kjent, men Zell var avgjørende for begges lære.
Pseudosarbia

Utseende

Middelsstore til nokså store (vingespenn ca. 50 millimeter) smygere. Vingene er mørke med et tydelig blålig skimmer og et litt uregelmessig, gulaktig tverrbånd.

Utbredelse

Slekten er en av få representanter for den store gruppen Erionotini i den nye verden, og er utbredt i Mellom- og Sør-Amerika.
Weymouth FC

Weymouth Football Club er en engelsk fotballklubb fra byen Weymouth. Klubben spiller i Southern Football League Premier Division og kallenavnet til klubben er The Terras.
Nåværende hovedtrener for klubben er Ian Hutchinson, etter at Jerry Gill gikk av mars 2010, mens klubbens direktør og øverste leder er George Rolls. Klubbpresidenten er Bob Lucas.
Klubben vant Conference South i 2005/2006-sesongen og rykket opp til Conference National. I2007/2008 Weymouth opp på en 18.-plass i Conference National. I 2008/2009-sesongen led klubben under store økonomiske vanskeligheter. Klubben endte sist og rykket ned til Conference South.
I 2009/2010-sesongen ble likeså vanskelig for klubben som hadde fire forskjellige hovedtrenere gjennom sesongen i tillegg til tre ulike styreledere. Til slutt endte klubben på en 22.-plass og rykket ned til Southern Football League Premier Division, trinn tre i National League System.
Paulus' brev til Titus

Paulus' brev til Titus, også kalt Titusbrevet, er et av brevene som bærer apostelen Paulus’ navn, og er i den kanoniske rekkefølge den syttende boken i Det nye testamente.  I norske bibelhenvisninger forkortes brevet etter bibelselskapets standard «Tit». 
Brevet er et av de såkalte pastoralbrevene. De andre brevene i denne gruppen er Paulus' første og andre brev til Timoteus. Betegnelsen pastoralbrev (av latin pastor «hyrde»)kom i bruk på 1700-tallet, og henspiller på at brevene er rettet til individuelle personer med lederansvar i menigheten. Den Titus som brevet er adressert til er ikke omtalt i Apostlenes gjerninger, men han omtales i brev. Ifølge Paulus' andre brev til korinterne har Titus hatt oppgaver i menigheten i Korint, som han har løst på en bra måte (2 Kor 8). 
De fleste bibelforskere mener at pastoralbrevene ikke kan være skrevet av Paulus selv, og er skrevet på et senere tidspunkt. Dersom brevet virkelig er et Paulusbrev stammer det fra rundt år 60, etter den mest utbredte oppfatning er det skrevet rundt år 100.
Av Titusbrevet går det fram at Titus er blitt innsatt som kirkeleder på Kreta. Brevet instruerer om hvordan menigheten skal organiseres, med eldste som ledere, og bekjempelse av vranglærere. I brevet andre kapittel regnes pliktene til gamle, unge og slaver opp. Tit 2.9 har vært sett på som en bibelsk (paulinsk) godkjennelse av slaveriet, men har nok først og fremst vært trukket fram i moderne debatter om kvinners prestetjeneste eller homofili, som et argument for at Paulus' utsagn må tolkes ut i fra sin samtid.
Honda NSR 125

JC20 (1988-1993)

Dette er den første generasjonen NSR 125 som ble produsert fra 1988 til 1993. Denne er ett relativt sjeldent syn i norge.
Det er ganske vanlig at JC20 blir forvekslet med en tidligere Honda 125cc modell, NS125 (og NS125F, en naken modell). En enkel måte å identifisere denne er at NS125 har én firkantet frontlykt, i motsetning til JC20 sine to runde frontlykter.
Som en etterfølger av suksessen med nettopp denne NS125, utviklet Hondas italenske avdeling (Honda Italia Industriale S.P.A. i Roma) den første NSR-en. Det ble designet en ny type ramme, kjent som "Alcast". Det er en todelt, støpt aluminiumsramme. Rammen, hjulene og bremsene ble produsert av italienske Grimeca. Motoren ble produsert av Gilardoni, og det ble brukt en Dell'Orto forgasser. Støtdemperene var av merke Marzochi og Pagani sto for instrumenter og lys-system. JC20 har 18" bakhjul og 17" framhjul.
Motoren har 54 mm boring, 54,5 mm slaglengde (124 cm³) og 6-trinns girkasse.

JC22 (1994-2004)

Andre generasjon NSR, ofte referert til som "foxeye" i utlandet. Den ble produsert fra 1994 til 2001, men i og med at Honda hadde produsert opp ett relativt stort lager, ble det solgt fabrikks-nye sykler fra forhandlere fram til rundt 2004. Denne ble en veldig populær modell i Norge.
Utseendemessig er det store forskjeller. Eksempelvis nye deksler/kåper, lykter, dempere (nå fra Showa foran) og andre hjul (begge 17", 6 eiker i stedet for 3).
Delene ble i hovedsak produsert i Japan, men satt sammen i Italia. Det europeiske markedet var målet for denne sykkelen.
Rammen, også denne Alcast, har en annerledes design. Men motoren fra JC20 ble beholdt med kun noen få endringer. Det er små forskjeller i sylinder (utforming av sylinderporter), og det ble utviklet ett nytt topplokk da dette var en svakhet på JC20. På sykler produsert fra 2000 og opp er det gjort noen små endringer, ramme, svingarm og bremser ble levert i en andre farger, og syklene fikk både nær- og fjernlys i begge frontlyktene i motsetning til en styrke i hver lykt som på tidligere modeller.
JC22 modellene som ble levert i Norge har en rekke plomberinger for å få effekten ned til 12kw (15hk) som er effektgrensen her til lands. Det finnes flere plomberingstyper på sykler ment for andre europeiske regioner enn Norge, med varierende krav til effekt og utslipp. Sykler levert i Norge har samme plomberinger som sykler levert for blant annet det tyske og franske markedet (områdekode B, områdekoden er det 8. tegnet i rammenummeret). En fulleffekt NSR 125 uten plomberinger har en oppgitt effekt til 26hk.
GE Vingmed Ultrasound

Historie

Vingmed har sin opprinnelse i firmaet Vingtor Radio Elektro AS som ble stiftet i Horten i 1946. Firmaet skiftet i 1959 navn til Vestfold Radio og i 1965 til Vingtor Electronics. Produktene var interkom og telefonutstyr til skip. I 1968 ble Vingmed AS dannet, og i 1972 startet klinisk og teknisk forskning på Doppler ultralyd. Det første produktet, Pulsed Echo Doppler Frequency (PEDOF), kom i 1979, og var et apparat for måling av blodstrømmer basert på dopplereffekten. I 1983 etablerte firmaet seg i USA som Vingmed Inc. Siv.Ing.Walter Selmer Knutsen ledet virksomheten som administrerende direktør fra 1970 til 1985. I 1985 ble firmaet splittet i Vingtor Marine AS og Vingmed Sound AS. Gründerne i Vingmed Sound var Arne Wøien og Kjell Arne Ingebrigtsen.
I juli 1988 ble Vingmed Sound kjøpt av det amerikanske selskapet Interspec. I 1990 overtok Sonotron, et datterselskap av Diasonics, som eiere, og Vingmed Sound Inc ble etablert med kontor i Salt Lake City. Sonotron betalte 17 millioner dollar (ca. 106 millioner kroner) i kjøpspris.
I 1994 skiftet firmaet navn til Diasonics Vingmed Ultrasound og ble samme år kjøpt opp av det israelske firmaet Elbit Medical Imaging Ltd.
Diasonics Vingmed Ultrasound ble i 1998 kjøpt opp av General Electric og endret da navn til GE Vingmed Ultrasound AS. Kjøpsprisen var på 228 millioner dollar (1,8 milliarder kroner). I forbindelse med oppkjøpet ble Anders Wold utnevnt til administrerende direktør i firmaet.
Kamjanskereservoaret

Kamjanskereservoaret (ukrainsk Кам'янське водосховище – Kam'jans'ke vodoskhovysjtsje, før 8. november 2017 kalt Dniprodzerzjynskreservoaret) er et reservoar i nedre del av Dnepr i Ukraina. Det er oppkalt opp etter byen Kamjanske og dekker 567 kvadratkilometer i Dnipropetrovsk oblast. Det ble dannet i 1963-1965. Reservoaret blir hovedsakelig benyttet til vannenergi, transport og fiske. 
Reservoaret er 114 km langt, 5 km bredt (maksimalt 8 km) og er 15 meter dypt. Det inneholder 2,45 km³ vann. Om vinteren fryser reservoaret til.
Byene Krementsjuk og Dnepr mineralanrikingskompleks i Horisjni Plavni ligger ved reservoaret. Midt-Dnepr-demningen ble bygd i 1956–1965 ved reservoaret.
Ljungaverk

Ljungaverk er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 885 innbyggere.
Olav Skoglunds Minneløp 2016

Olav Skoglunds Minneløp 2016 ble arrangert 3. september 2016. Olav Skoglunds Minneløp er et 80 km langt rulleskirenn, som går fra Kragerø sentrum til Gautefall i Telemark.
Belovo (Russland)

Belovo (russisk: Белово) er en by i Kemerovo oblast i Russland. Den ligger ved bredden av Batsjat (ei sideelv til Inja, 120 km sør for Kemerovo og har 82 425 innbyggere (folketelling 2002), 93 108 (folketelling 1989).
Den ble grunnlagt i 1726 som landsbyen Belovo. Bystatus ble innvilget i 1938.
Byen er et av de største industrisenterne i Kuznetskbekkenet, med en sinkfabrikk, et varmekraftverk og flere kullgruver. Den er også et viktig senter for det sibirske jernbanenettverket, med et enormt depot og elektronisk signalsystem.
Ørnen (film)

Handling

Vladimir Dubrovskij er en ung kosakkløytnant som tjenestegjør i den russiske hæren. Han vekker Katarina den stores interesse og etter att ha avvisat hennes amorøse invitt tvinges han rømme tilbake til kaserna. Der finner han et brev fra sin far som ber Vladimir hjelpe ham mot en nabo, Kyrilla Troekouroff, som forsøker å stjele farens eiendom. Når han vender tilbake til keiserpalasset oppdager han att det det har blitt satt en pris på hans hode.
Vladimir reiser hjem og finner sin far døende i en bondes stue. Han sverger hevn på Kyrilla og blir Ørnen, lederen for en røverbande som tar de fattige og undertryktes parti. Han lurer seg in i Kyrillas hjem gjennom å forkle seg som datterens fransklærer. Vladimir forelsker seg i dattern (Mascha) og legger fra seg hevnplanene. Han arresteres så av tsarinnens soldater og dømmes till døden, Mascha gifter seg med ham i fengselet. Tsarinnen angrer dødsdommen og iscenesetter en falsk henrettelse. Etter skinnhenrettelsen er over lar hun de nygifte forlate landet.
Callipharixenidae

Utseende

Bare hunnene og det første larvestadiet er kjente. Den voksne hunnen er sekkaktig, forkroppen (prothorax) er noe forlenget og flat. Den har to par funksjonelle åndehull (spirakler) på thorax, og fem kjønnsåpninger.

Liv og utvikling

Hunnene lever som endoparasitter i teger. Hannene er ukjente.

Utbredelse

Familien er bare kjent fra Kambodsja og Thailand.
Zu Chongzhi

Bakgrunn

Zu Chongzhis slektshjemstavn var fra det som nå er Baoding i Hebei. Zus bestefar Zu Chang flyktet i krigstider sørover til områdene ved Yangtzefloden. Mange nordkinesere strømmet på denne tiden sørover på denne måten. Zu Chang var en periode minister for konstruksjonsprosjekter i Liu Song. Zus far, Zu Shuo (祖朔) virket også ved hoffet og var høyt skattet for sin lærdom. 
Zu Chongzhi ble fra ung alder av eksponert for astronomi og matematikk, sysler som hans slekt hadde befattet seg med i lange tider. Hans talenter ble oppdaget allerede i ungdomstiden. Da keiser Xiaowu av Liu Song fikk høre om ham, sendte han ham til et akademi, Hualin Xuesheng (華林學省), og senere til det keiserlige universitet (Zongmingguan) for å virke som forsker. I 461 ble han engasjert ved guvernørens kontor i Nanxu (i dag Zhenjiang i Jiangsu).

Matematikk

Zu er blant annet kjent for å være den første som beskrev brøken , som en rasjonal approksimasjon til pi. I kinesisk matematisk litteratur betegnes brøken som Zu-Chongzhi-forholdet. Den var den beste rasjonale beskrivelsen til man ca tusen år senere kom frem til . Han benyttet Cavalieriprinsippet (rundt 1000 år før Bonaventura Cavalieri) for å beregne sfærers volumer. Han fastslo kulevolumene til der R står for radius.
Ferndale

Historie

Ferndale begynte som en soveromsby for arbeidere i Detroit rundt første verdenskrig, med størst økning i antall boliger fra årene 1920–1921. Før andre verdenskrig var det trikkelinjer i medianen på Woodward Avenue fra sentrum av Detroit og ut til Pontiac. Disse hjalp de nordlige forstedene til Detroit å vokse som byer ved at man kunne bruke trikken til å handle eller arbeide i Detroit.
Inntil syttitallet var Ferndale en typisk amerikansk forstad, et godt sted for familier til å fostre ungene sine i "Baby Boom" perioden, med flere barneskoler, et myldrene sentrum, aktive kirker, samt mange parker. Ferndale hadde også et eget lokalsykehus (Ardmore Hospital) ved
 9 Mile Rd. og Livernois inntil syttitallet da det ble lagt ned. St James Church hadde sin egen skole for 1. til 12. klasse. 
Lincoln Junior High ved 9 Mile Rd. og Livernois ble revet på syttitallet for å lage plass til et supermarked. Den var tidligere Lincoln High, byens videregående skole, inntil den nye skolen Ferndale High ble ferdig i 1958. Lincoln Junior High ble bygd i 1920 og var falleferdig
 ved inngangen til sekstitallet. Ved dette tidspunkt gikk andel barn i skolealder ned og flere og flere barneskoler ble lagt ned eller slått sammen og en barneskole tok over som ungdomsskole etter Lincoln Junior High ble revet.
Ferndales handlegate 9 Mile Rd., hadde mange butikker fra 1940-årene til sekstitallet, og hadde blant annet en toetasjes bowlinghall (Ferndale Lanes) med over 20 baner og en kino kalt Radio City ved Woodward Avenue og Vester Street.
Byen har gått igjennom mange forandringer de siste årene. Den vestre delen av 9 Mile Rd. har blitt gjort mer fotgjenger vennlig ved å gjøre veien smalere og dermed skape mer rom for fortau og gateparkering. Resultatet er at det har kommet flere nye restauranter og butikker til sentrumsområdet. Det samme ble gjort på Hilton Road og Pinecrest Road for å få plass til sykkelfiler.
 Mange nye bygninger har kommet opp ved hovedgatene de siste årene og gjort byen mer attraktiv for innflyttere, og byen er i dag en by der musikere, kunstnere og andre kreative sjeler gjerne velger å slå seg ned i Detroit-området.

Geografi

Ferndales koordinater er 42°27′40″N, 83°7′44″V.
Ifølge United States Census Bureau dekker byen et område på 10 km² hvorav 10 km² er land og ikke noe er dekket av vann. Ferndale er for det meste flatt med noen parker spredd innimellom boligstrøkene. 
Ferndale grenser til Detroit i sør, Oak Park i vest, Hazel Park i øst, Pleasant Ridge og Royal Oak i nord og Royal Oak Charter Township i sørvest.
Ferndale grenser også til veiene 8 Mile Road i sør, Oakridge St, og 10 Mile Rd. i nord, Republic og Hyland i vest og West End St. i øst.
Aryballos

Aryballos (gresk ἀρύβαλλος) er en gresk vasetype. Den er en rund – varierende fra helt sfærisk til konisk – flaske med smal hals kronet med en flat munn. Fra halsen til nakken går et vertikalt håndtak. Avbildninger på vasemalerier viser at det var vanlig å feste en rem i håndtaket slik at den kunne henge fra håndleddet eller fra en krok på veggen; aryballoi har normalt avrundet bunn slik at de vanskelig kan stå.
Formen var opprinnelig inspirert av den tidlige typen oinokhoe fra geometrisk tid. Innen den protokorintiske stil hadde oppstått hadde den fått sin vanligste form, etter å ha gått fra sfærisk til konisk form og så tilbake til sfærisk igjen. Det finnes noen variasjoner senere, som aryballoi med klokkeformet munn, to håndtak eller flat bunn.
Aryballoi ble brukt til olje, som man brukte til å rengjøre seg. Formen er spesielt knyttet til atleter, som etter trening eller konkurranser på støvete arenaer smurte seg inn med olje som de så skrapte av slik at skitten fulgte med.
Golf under Stillehavslekene 2015

Golf under Stillehavslekene  2015. Golf var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var trettende gangen som golf var med på programmet under stillehavslekene. Det var individuelle og lagkonkurranser for både menn og kvinner. Papua Ny-Guinea ble beste nasjon, de vant alle fire gullmedaljene.
Yukigassen

Yukigassen (雪合戦) er en snøballkrig-konkurranse fra Japan. Det er i dag årlige turneringer i Sōbetsu, Hokkaidō i Japan, Kemijärvi i Finland og Vardø i Norge.
Ordet yukigassen består av de japanske ordene yuki (雪) (snø) og kassen (合戦) (kamp/krig). Altså snø[ball]krig.

Kort beskrivelse av spillet

Yukigassen er et spill mellom to lag som hver består av 7 spillere. Spillet foregår på en bane med bestemte mål, og vinneren kåres etter regler bestemt av Det japanske yukigassenforbundet.
Jesolo

Lido di Jesolo

Byen ligger ved Adriaterhavet og er kjent for sin 15 km lange sandstrand og gode badeliv. Den viktigste næringen i Lido di Jesolo er turisme, og hovedgaten har utallige restauranter, kaféer og hoteller. Like utenfor sentrum ligger også et stort badeland, Aqualandia.
Josef Fendt

Personlig

Han er en eldre bror av akeren og OL-deltageren Andrea Fendt.

I 1985 ble han valgt til visepresident i Sport for Artificial Track i FIL, og i 1994 ble han president i Fédération internationale de luge de course (FIL).
Bhagadatta austenia

Utseende

En stor, slankvinget, brun sommerfugl.
Vingenes ytre del har et purpuraktig skinn.

Utbredelse

Arten er utbredt i Assam, det nordlige Burma og det sørlige Kina.
Yard

Yard (forkortet yd) er en engelsk lengdeenhet, som er definert som 3 fot, eller 36 tommer. En yard er dermed 0,9144 meter.

Historie

Tidligere var en yard delt inn 2, 4, 8 eller 16, til henholdsvis half-yard, span, finger og nail. 
Yardens opphav er det mange forklaringer på. Ordet kommer fra et angelsaksisk ord for målestav. Lengden sies å være lengden fra nesetippen til tuppen på tommelen på kong Henry I av England Andre versjoner er at det tilsvarer en persons livvidde, eller at det tilsvarer det dobbelte av en engelsk alen. Kong Edgar skal ha etablert den såkalte Winchester yard i år 965, som skal være grunnlaget for de senere Tudor yard (1590) og den nåværende imperial yard (1844).
Trias (religion)

En Trias (eller triade) er innen religionsvitenskapen betegnelse på en tregudersgruppe av noe slag.
Det dreier seg om tre forskjellige men sammenhørende guddommer. Fenomenet er kjent blant flere polyteistiske religioner.

Eksempler på triader

I den av grekerne sterkt influerte senrepublikanske og keiserlige romerske mytologi dannet for eksempel Jupiter, Juno og Minerva en trias. Den gammelromerske trias som ble fortrengt av dette, bestod derimot av Jupiter, Mars og Janus.
Marinens Flyvebaatfabrikk M.F.2

Marinens Flyvebaatfabrikk M.F.2 var et toseters, enmotors rekognoseringsfly bygget for Marinens flygevåpen av Marinens flyvebaatfabrikk.
I 1915 fikk Marinen tilbud om å få kjøpt fire flymotorer av merket Sunbeam. Det ble bestemt at de skulle brukes til en ny flytype bestemt for rekognosering. Flyene ble, som M.F.1, bygget etter konsept av Maurice Farman MF.7. To fly, F.10 og F.12 sto ferdig i 1916, og ytterligere ett fly i 1917.
M.F.2 var det første bevæpnete fly i Marinens flygevåpen. Det hadde pivot i fremste cockpit for montering av ett Madsen maskingevær, og det kunne ta med tre 10 kg miner, to 50 kg bomber. Flyet var også utstyrt med radiosender. Det hadde en rekkevidde på 300 km og en toppfart på 110 km/t. Det siste M.F.2 ble utrangert i 1924.
Peter Haber

Prisnominasjon

1995 – Nominert til Guldbagge for Beste mannlige hovedrolle i filmen Sommarmord.
Kristi blodsdråpe (album)

Kristi blodsdråpe er et musikkalbum med religiøse folketoner av Åsne Sunniva Søreide (sang) og Roar Engelberg (panfløyter). Albumet ble gitt ut av Grappa i 1997 (GRCD 4131). Albumet er dekorert med bilder fra en altertavle fra 1510 som stod i Uggdal kyrkje, Tysnes i Sunnhordland, men som nå er på Bergen Museum.
Verdenscupen i paralangrenn 2013/14

Verdenscupen i paralangrenn 2013/14 (2013/14 IPC Nordic Skiing World Cup) ble arrangert for kvinner og menn, i klassene sitteski, stående og synshemmede.